**Dickson "Dicksonator" Nwakaeme** (s. 21. huhtikuuta 1986 Lagos, Nigeria ) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa lainasopimuksella Oulun Pallosta.

Pelikelpoisuus, protesti ja vastaprotesti
-----------------------------------------

Nwakaemen Veikkausliigadebyytti tapahtui 4. heinäkuuta 2009 ottelussa Rovaniemen Palloseuraa vastaan. Dickson teki maalin, syötti toisen, ja valittiin parhaaksi pelaajaksi KuPSin 3–0 voittoon päättyneessä ottelussa. RoPS kuitenkin protestoi ottelusta. He vetosivat, että Palloliiton ei olisi tullut myöntää pelilupaa Nwakaemelle. Siirtoikkunan ulkopuolella saatava pelilupa edellytti, että Nwakaeme ei olisi pelannut 30. huhtikuuta jälkeen. Mikäli näin oli, hän olisi ollut pelikelvoton. KuPS oli hakenut 3. heinäkuuta 2009 poikkeuslupamenettelyn kautta Nwakaemelle pelilupaa ja se oli myönnetty. Kurinpitolautakunta kuitenkin käänsi ottelun tuloksen RoPSin voitoksi, koska katsoi uusien selvitysten pohjalta Nwakaemen todennäköisesti pelanneen toukokuussa Senegalissa virallisen ottelun. KuPS ei saanut seurakohtaista rangaistusta. He valittivat kuitenkin pisteiden menetykseen johtaneesta päätöksestä Urheilun oikeusturvalautakuntaan.

> »KuPS:illa on ollut täysi syy uskoa FIFA:n alaisen Nigerian jalkapalloliiton antamaan tietoon, että Nwakaemen kansainvälinen edustusoikeus on siellä eikä näin ollen missään muussa liitossa ja että Nwakaeme ei ole pelannut toukokuussa pelejä ja hänen sopimuksensa on päättynyt ennen 1.5. ...valiokunta katsoo selvitetyksi, että KuPS ei ole tahallaan johtanut harhaan tai yrittänyt johtaa harhaan Palloliittoa.»   
> (Suomen Palloliiton kurinpitolautakunta)
> 
> 

Nwakaeme ei pelannut kolmessa seuraavassa ottelussa lupaepäselvyyksien takia, mutta on sittemmin ollut KuPSin kantava voima. 2. lokakuuta 2009 julkistettiin Urheilun oikeusturvalautakunnan päätös, joka palautti KuPSille pisteet RoPS-ottelusta. Tämän päätöksen myötä asian käsittely on saatu päätökseen.

> »KuPS ei ollut käyttänyt RoPS-ottelussa pelioikeudetonta pelaajaa, eikä asiassa ollut kilpailumääräysten mukaisia perusteita määrätä KuPS:aa häviämään ottelu. Kilpailumääräysten mukaan edustusoikeuden siirtoa koskeva myönteinen päätös on mahdollista kumota, jos myöhemmin ilmenee seikkoja, jotka olisivat johtaneet päätöksentekohetkellä epäävään päätökseen. Oikeusturvalautakunta toteaa, että edustusoikeuden kumoamisella ei ole takautuvaa vaikutusta, ellei siitä ole erikseen säännöissä mainittu.»   
> (Urheilun oikeusturvalautakunta, 2.10.2009)
> 
>

Ura KuPSissa
------------

2. elokuuta 2009 Jaron silloinen päävalmentaja Mika Laurikainen totesi, että Nwakaemen kaltaisen miehen saaminen liigaan on todellinen urheilun voitto. 14. elokuuta 2009 KuPSin voitettua hallitsevan mestarin FC Interin, turkulaisten päävalmentaja Job Dragtsma kertoi Nwakaemen olevan paras hänen näkemänsä veikkausliigahyökkääjä. Hänet valittiin KuPSin hyökkääjä Pele Koljosen ohella Veikkausliigan elokuun tähdistöön.

29. syyskuuta 2009 Veikkaaja kertoi, että Nwakaeme on suuntaamassa ulkomaille. Hänen agenttinsa etsii pelipaikkaa ulkomailta.

Kesällä 2010 Urheilulehti listasi kauden parhaat Veikkausliiga-pelaajat ja rankkasi Dicksonin listan ensimmäiseksi.

Huhtikuussa 2011 veikkausliigapelaajat äänestivät Dickson Nwakaemen sarjan parhaaksi pelaajaksi ennen sarja-avausta.

Saavutukset
-----------

* Angolan mestaruus (2007)

Lähteet
-------

1. ↑  Pelaajakortti: Nwakaeme Dickson Veikkausliiga. Viitattu 23.9.2009.
2. ↑  FC Oulun Pallo: DICKSON LAINALLE TANSKAAN 1.9.2010
3. 1 2  Ottelun tapahtumat : KuPS - RoPS 4.7.2009  4.7.2009. Veikkausliiga. Viitattu 23.9.2009. [vanhentunut linkki]
4. 1 2  Sota jatkuu - KuPS ei sulata Palloliiton päätöstä *Iltasanomat*.  5.9.2009. Viitattu 23.9.2009.
5. 1 2 3 4  Kurinpitolautakunnan päätöksiä: KuPS:in poikkeuslupa-anomus Palloliittoon 3.7.2009  17.7.2009. Suomen Palloliitto. Viitattu 23.9.2009. [vanhentunut linkki]
6. ↑  Nwakaeme-kiista ratkeaa tällä viikolla *Savon Sanomat*.  28.9.2009. Viitattu 28.9.2009. [vanhentunut linkki]
7. ↑  Ottelun tapahtumat : KuPS - HJK 12.7.2009  12.7.2009. Veikkausliiga.  Arkistoitu 8.7.2009. Viitattu 23.9.2009.
8. ↑  Ottelun tapahtumat : KuPS - FC Lahti 19.7.2009  12.7.2009. Veikkausliiga. Viitattu 23.9.2009. [vanhentunut linkki]
9. ↑  Ottelun tapahtumat : KuPS - IFK Mariehamn 26.7.2009  12.7.2009. Veikkausliiga. Viitattu 23.9.2009. [vanhentunut linkki]
10. ↑  Koskinen, Jerri: Dickson Nwakaeme sai peliluvan Veikkausliigaan *Savon Sanomat*.  28.7.2009.  Arkistoitu 27.8.2009. Viitattu 23.9.2009.
11. 1 2  Koistinen, Wesa: Dickson Nwakaeme ihastutti kotipelissä *Savon Sanomat*.  2.8.2009.  Arkistoitu 26.8.2009. Viitattu 23.9.2009.
12. ↑  KuPS pieksi aneemisen Hakan Ristilän debyytissä - katso! *Savon Sanomat*.  13.9.2009. Viitattu 23.9.2009.
13. ↑  Vesander, Lari: Kuulijan vastuu *Puoliaika*.  11.8.2009. Viitattu 23.9.2009.
14. 1 2 3  Oikeusturvalautakunta palautti KuPS-RoPS:n tuloksen *Veikkausliiga*.  2.10.2009. Viitattu 2.10.2009.
15. ↑  17/2009 KuPS; pelioikeudettoman pelaajan peluuttaminen  2.10.2009. Urheilun oikeusturvalautakunta.  Arkistoitu 5.10.2009. Viitattu 2.10.2009.
16. ↑  Vesander, Lari: Nwakaeme Kupittaan kuningas *Puoliaika*.  14.8.2009. Viitattu 23.9.2009.
17. ↑  Koljonen ja Nwakaeme elokuun tähtijoukkueeseen  4.9.2009. KuPS. Viitattu 23.9.2009.
18. 1 2  Kohupelaaja Nwakaeme jättämässä KuPSin *MTV3 Urheilu*.  29.9.2009. Viitattu 1.10.2009.
19. ↑  Veikkausliigan parhaat pelaajat.  *Iltalehti*, 2011, nro 23.4. s. 39.

Aiheesta muualla
----------------

* Veikkausliigan pelaajakortti
* Kottilalta kajahtaa: Yksi mies muutti KuPS:n kurssin. Veikkausliiga, 22.9.2009.